နယုန်မိုးသေး မြက်သားမွေး

နယုန်မိုးသေး မြက်သားမွေး သည် မြန်မာဆိုရိုးစကား ဖြစ်သည်။

အဓိပ္ပာယ်

နယုန်မိုးသေး မြက်သားမွေး ဆိုသည်မှာ နယုန်လတွင် မိုးသည်းထန်စွာ မရွာဘဲ မိုးဖွဲမိုးသေးလေးများသာ ရွာလေ့ရှိပြီး ထိုမိုးကြောင့် မြက်နုကလေးများ စတင်ပေါက်ဖွားလာသည်ဟု ဆိုလိုသည်။ ဤဆိုရိုးစကားသည် နယုန်လ၏ ရာသီဥတုအခြေအနေကို ဖော်ပြသည်။ နယုန်လသည် မြန်မာပြက္ခဒိန်၏ တတိယလဖြစ်ပြီး မေလနှောင်းပိုင်းမှ ဇွန်လအစောပိုင်းအထိ ကျရောက်သည်။ ထိုအချိန်သည် နွေရာသီကုန်ဆုံးကာ မိုးဦးကာလသို့ ကူးပြောင်းချိန်ဖြစ်သောကြောင့် မိုးသည်းထန်စွာ မရွာသေးဘဲ မိုးဖွဲမိုးသေးလေးများသာ ရွာလေ့ရှိသည်။ ထိုမိုးသည် မြေကြီးကို စိုစွတ်စေပြီး မြက်နုကလေးများ ပေါက်ဖွားရန် အထောက်အကူပြုသည်။

ကိုးကားချက်များ

   နယုန်မိုးသေး မြက်သားမွေး နယုန်လအတွင်း မိုးပေါက် ငယ်ငယ်ရွာသည့်အတွက် မြက်ပင်ကလေးများ ပေါက်ပွားကြဆဲဆိုလိုသည်။ [၁၂၈၅] ချုပ်ပုံ၊ ဒု။ ၁၃၅။
   နယုန်မိုးသေး မြက်သားမွေးဆိုသော စကားအတိုင်း တိမ်လိပ်တိမ်ခဲများမှ မိုးသေးမိုးဖွဲကလေးများ တစ်ပြိုက်နှစ်ပြိုက်ကျလျက် မြက်ခင်း စိမ်းလဲ့လဲ့ကလေးများ မြင်ရစပြုလျှင်ပင်…၊ [၁၃၀၃] ဘဝ။ ၁၉၇။

ကိုးကား

Category:မြန်မာဆိုရိုးစကားများ